Nerovnomerný krvný tlak napriek liekom: Závraty a kolísanie hodnôt.
Dobry den, uzivam Prenessu initio a lexaurin na ukludnenie , ale neviem tlak si ustrážiť rano mavam 112... a vecer aj 170.... Lieky uzivam 1tbl o 16h ... a stale mavam zavrate, dakujem
Dobrý deň,
ďakujeme za Vašu otázku.
Nie je nám úplne jasné, či ste mali na mysli liek Prestance Initio alebo Prenessa Neo, avšak príčin kolísania tlaku môže byť mnoho, môže sa jednať o nesprávne nastavenú liečbu, vedľajšie účinky liekov, atď. Pri oboch liekoch (Prestance Initio aj Prenessa Neo) medzi častými vedľajšími účinkami hlásené závrate - vertigo. Vertigo (závrat, točenie hlavy) je stav, pri ktorom dochádza k poruche rovnováhy a pocitu priestorovej dezorientácie. Môže mať viacero príčin, medzi najčastejšie patria ochorenia vnútorného ucha, kolísanie alebo pokles krvného tlaku, funkčné poruchy krčnej chrbtice, neurologické ochorenia a iné.
Žiaľ v našej kompetencii nie je stanoviť presnú diagnózu ani určiť príčinu kolísania krvného tlaku. Táto kompetencia je výhradne v rukách lekára, preto je potrebné upovedomiť ho o danej skutočnosti čo najskôr.
Prajem všetko dobré.
S pozdravom
Mgr. Emma Halás Haluščíková